18/03/2016 | Administración LocalMunicipal
Mañón
Convocatoria para a selección en réxime laboral temporal dun técnico deportivo

O obxecto da presente convocatoria é a contratación dun técnico deportivo, para que preste os seus servizos no Concello de Mañón, de conformidade coa convocatoria do programa de subvencións para técnicos deportivos da Deputación Provincial de A Coruña. A contratación para o ano 2016 iniciarase o día 1 de abril e rematará o 31 de decembro, podendo prorrogarse, por ano natural, para os anos 2017 e 2018, sempre que se dispoña de subvención da Excma. Deputación Provincial. A xornada laboral será de 40 horas semanais, con dispoñibilidade horaria. As funcións a realizar polo Técnico deportivo serán as seguintes: A) Desenvolver a animación deportiva no municipio, en especial o deporte escolar e o deporte federado. B) Colaborar nas campañas deportivas da Excma. Deputación e participar nos cursos de formación que esta convoque. C) Levar a cabo todas aquelas tarefas relacionadas coa posta en funcionamento e desenvolvemento das actividades deportivas que lle sexan encomendadas polos órganos de goberno municipal. Á presente convocatoria publicarase no Boletín Oficial de la Provincia e no Taboleiro de anuncios do Concello. Para poder ser admitidos, os aspirantes deben reunir os seguintes requisitos: a) Ser español ou cidadán comunitario. b) Ter cumpridos 18 años de idade na data na que remate o prazo de presentación de instancias. c) Non sufrir enfermidade ou eiva que impida o normal desenvolvemento das funcións esixidas. d) Non estar afectado por motivos de incompatibilidade establecidas na lexislación vixente. e) Non ter sido separado, mediante expediente disciplinario, do servizo ó Estado, Comunidades Autónomas ou Entidades Locais, nin atoparse inhabilitado para o exercicio das funcións públicas. f) Deberá estar en posesión do título de técnico en actividades físicas e animación deportiva, de licenciado en educación física, ou maxisterio (especialidade de educación física). As solicitudes presentaranse no rexistro xeral do Concello de Mañón, en horario de 9,00 a 14,00 horas, no prazo de sete días naturais contados dende o día da publicación do anuncio no Boletín Oficial da Provincia. Á solicitude achegarase ademais da copia do DNI, a documentación acreditativa dos méritos alegados en orixinal ou en fotocopia compulsada. Estará constituído do seguinte xeito: PRESIDENTE: Un funcionario da Administración Local TRES VOGAIS: Funcionarios ou persoal laboral da Administración Local SECRETARIO: Con voz pero sen voto, o da Corporación ou funcionario no que delegue. Valoraranse os seguintes méritos: A) Cursos directamente relacionados coas actividades propias da praza que se convoca, convocados e con títulos expedidos por Administracións Públicas: - Ata 30 horas: 0,20 puntos. - De 30 a 50 horas: 0,30 puntos. - De 50 a 100 horas:0,50 puntos. A puntuación máxima será de 2,50 puntos. B) Coñecemento da lingua galega: - Certificado de lingua galega 3 (CELGA 3) ou curso de iniciación: 1 punto. - Certificado de lingua galega 4 (CELGA 4) ou curso de perfeccionamento: 2 puntos. No caso de ter os dous cursos unicamente se valorará o de nivel máis alto. C) Por servizos prestados en postos de natureza semellante ó contido desta praza en calquera Administración Pública: 0,1 punto por cada mes de servizo, ata un máximo de 2,5 puntos. Para efectos de valoración da experiencia profesional, unicamente se valorarán os contratos a xornada completa e cunha duración continuada polo menos dun ano, acompañando en todo caso, contratos, certificación da correspondente Administración Pública, avalada polo certificado de vida laboral expedido pola Tesourería Xeral da Seguridade Social. D) Coñecemento do municipio (perfil xeográfico, demográfico, económico, cultural e, dun xeito máis particularizado, deportivo) que será valorado na reunión do tribunal co aspirante: Ata 1,50 puntos. E) Desenvolvemento teórico dos traballos a realizar que demostre a aptitude do aspirante ó posto que se convoca (O Tribunal na reunión co candidato valorará o plan de traballo, o seu carácter dinamizador e a súa adecuación ó estado actual do municipio): Ata 1,50 puntos. Para a valoración dos méritos, os membros do Tribunal reuniranse con cada un dos aspirantes á praza, na data que se anuncie no perfil do contratante e no taboleiro de anuncios do Concello. Rematada a fase de valoración, o Tribunal propoñerá para o seu nomeamento á persoa que acade maior puntuación, quedando os demais en reserva por orde de puntuación por se se producise algunha renuncia ou baixa. O Alcalde realizará o nomeamento definitivo procedéndose á formalización do contrato no prazo de 10 días dende a data de notificación do decreto de nomeamento. O Tribunal queda facultado para resolver todo tipo de dúbidas que se puidesen suscitar durante o desenvolvemento das probas. Para o non previsto nas presentes bases aplicarase a normativa referente ó ingreso de persoal das administracións públicas. Mañón, 11 de marzo de 2016. O ALCALDE Alfonso Emilio Balseiro Gómez